
R A P O R T

asupra propunerii legislative privind acordarea unor drepturi persoanelor strămutate din motive politice în perioada 1 ianuarie 1950 - 1 iulie 1964
1. În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată în fond, în procedură obişnuită  în vederea examinării şi întocmirii raportului,  cu proiectul de Lege / propunerea legislativă privind acordarea unor drepturi persoanelor strămutate din motive politice în perioada 1 ianuarie 1950 - 1 iulie 1964  trimisă cu adresa nr.399 din 12.12.2005.
La întocmirea prezentului raport Comisia a avut în vedere avizele:

· Consiliului Legislativ (nr.424/26.04.2005 - favorabil)

· Consiliului Economic şi Social (nr.938/11.05.2005 - negativ)

· Comisiei pentru buget, finanţe şi bănci (nr.662/16.01.2006 - negativ)

· Comisiei juridice, de disciplină şi imunităţi (nr.1085/30.01.2005 - negativ)

· Comisiei pentru drepturile omului, culte şi problemele minorităţilor naţionale (nr.1083/08.02.2006 - favorabil)

precum şi punctul de vedere al Guvernului (nr.2205/20.09.2005 - negativ).


 Propunerea legislativă are ca obiect de reglementare modificarea şi completarea Decretului-Lege nr.118/1990, în sensul acordării unor drepturi persoanelor strămutate din motive politice în perioada 1 ianuarie 1950 - 1 iulie 1964.
Comisia propune Plenului Camerei Deputaţilor respingerea iniţiativei legislative din următoarele considerente:
· Nu respectă normele de tehnică legislativă, întrucât măsurile abuzive exercitate asupra unor categorii de persoane pe criteriul rasei, naţionalităţii, originii etnice fac obiectul Ordonanţei Guvernului nr.105/1999 privind acordarea unor drepturi persoanelor persecutate de către regimurile instaurate în România cu începere de la 6 septembrie 1940 până la 6 martie 1945 din motive etnice, cu modificările şi completările ulterioare.

· Nu poate face obiectul unui nou act normativ, care să modifice Decretul-Lege nr.118/1990, având în vedere caracterul diferit al persecuţiilor. Din punct de vedere al măsurilor cu caracter reparatoriu recunoscute în favoarea persoanelor persecutate pe criterii etnice, cadrul legal existent acoperă victimele abuzurilor exercitate de autorităţile române împotriva minorităţilor etnice în perioada cuprinsă între 6 septembrie 1940 - 6 martie 1945. Perioada propusă (1 ianuarie 1950 – 1 iulie 1964) nu este cuprinsă în cadrul perioadei stabilită de Decretul-Lege nr.118/1990.
· Fondul de rezervă bugetară la dispoziţia Guvernului nu poate fi prevăzut ca sursă de finanţare, utilizarea acestuia fiind reglementată de prevederile art.30 alin.(2) din Legea nr.500/2002 privind finanţele publice, cu modificările şi completările ulterioare, potrivit căruia acest fond se repartizează pentru finanţarea unor cheltuieli urgente sau neprevăzute apărute în timpul exerciţiului bugetar. În textul propunerii nu se menţionează sursa de finanţare a drepturilor acordate noii categorii de beneficiari, fapt ce încalcă prevederile art.138 alin.(5) din Constituţia României, republicată.
2. Propunerea legislativă  face parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterea propunerii legislative a participat d-l deputat Nicolae  Păun, în calitate de autor al acesteia, în conformitate cu prevederile art.55 din Regulamentul Camerei Deputaţilor, republicat.
4. La lucrările comisiei au fost prezenţi 19 deputaţi, din totalul de 19 membri ai comisiei.

Raportul comisiei a fost adoptat cu 8 voturi pentru, 4 voturi împotrivă şi 2 abţineri.

5. Propunerea legislativă a fost respinsă de Senat în şedinţa din 5 septembrie 2005.
6. Potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.

În urma dezbaterii în şedinţa din 22 februarie 2005, Comisia propune respingerea  iniţiativei legislative.

PREŞEDINTE,




SECRETAR,


Stelian DUŢU




Karoly KEREKES

Întocmit, 

Consilier Adriana Emilia BREAZU
PAGE  
2

